Reedel jõudis Türi raudteejaama EV 100 muusikaprogrammi kuuluv üle-eestiline kontserdisari „Teekond“ ning puhkpillikvintett Estica pakkus vaksalihoones kontserdi, kus tuli esitusele Eesti heliloojate muusika, sealhulgas Eesti Vabariigi 100. aastapäevaks loodud uudislooming.
„Kontserttuur „Teekond“ on eriline, kuna äratab Eesti Vabariigi 100. aastapäeva puhul puhkpillimuusikaga ellu nii kasutuses olevad kui ka unustuse hõlma vajunud raudteejaamad,“ lausus riigikantselei EV100 programmi juht Maarja-Liisa Soe.